**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**FINANŠU KOMITEJAS**

**SĒDES PROTOKOLS**

Nr.7

2024. gada 17. jūlijā

Sēde sasaukta plkst. 13:15

Sēdi atklāj plkst. 13:30 (pēc ārkārtas domes sēdes)

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Dagnis Straubergs.

**Sēdi protokolē:** Dace Tauriņa.

**Sēdē piedalās deputāti:** Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane.

**Sēdē piedalās:** Agris Blumers, Aiga Briede, Aigars Erdmanis, Aija Baune, Aija Liepa, Ainārs Liniņš, Alvis Atslēga, Anda Timermane, Andris Zunde, Anna Siliņa, Arta Zunde, Artis Ārgalis, Baiba Almane, Beāte Kožina, Digna Būmane, Dita Kalniņa, Elēna Silāja, Elīna Lilenblate, Evija Keisele, Guna Broma, Guna Paegle, Gunita Gulbe, Ieva Zilvere, Ilga Tiesnese, Ilze Rubene, Ina Šternfelde, Ineta Cīrule, Inga Indriksone, Inga Zālīte, Irēna Kļaviņa, Iveta Beļauniece, Iveta Pēkšēna, Izita Kļaviņa, Jana Beķere, Jana Mošura, Juris Graudiņš, Jānis Remess, Kaspars Ozoliņš, Kristiāna Kauliņa, Kristīne Mežapuķe, Kristīne Zaķe, Kārlis Irmejs, Lana Ukrija, Laura Siksaliete, Liene Berga, Linita Amoliņa, Līga Liepiņa, Līga Viļčinska, Maija Silina, Mārtiņš Grāvelsiņš, Mārīte Purmale, Raivis Galītis, Rita Lavendele, Sabīne Stūre, Sandra Smiltniece, Sanita Strauberga, Santa Čingule, Sarma Kacara, Sarmīte Frīdenfelde, Sintija Zute, Valda Tinkusa, Viktors Zujevs, Zane Balode, Ziedonis Tomsons, Andris Garklāvs, Gunita Bisniece, Liene Bukne, Ārija Mikša, Ģirts Ieleja.

**Darba kārtība:**

1. Par darba kārtību.
2. Par Limbažu novada pašvaldības domes saistošo noteikumu “Kārtība, kādā Limbažu novada pašvaldība sedz braukšanas izdevumus izglītojamiem” apstiprināšanu.
3. Par finansējuma piešķiršanu kāpņu atjaunošanai Burtnieku ielā 4, Limbažos.
4. Par grozījumiem Limbažu novada domes 2024. gada 21. februāra lēmumā Nr.105 (protokols Nr.4, 31.) “Par Sabiedrības ar ierobežotu atbildību "Alojas Saimniekserviss", SIA "LIMBAŽU SILTUMS" un SIA "NAMSAIMNIEKS" reorganizācijas uzsākšanu".
5. Par siltumapgādes tarifu Liepupē, Liepupes pagastā.
6. Par Salacgrīvas apvienības pārvaldes ieņēmumu no nekustamā īpašuma atsavināšanas iekļaušanu budžetā.
7. Par aizņēmuma pieprasīšanu Valsts kasē un finansējuma piešķiršanu AF projektam Nr. 3.1.2.1.i.0/1/22/I/CFLA/005 “Vides pieejamības nodrošināšana Vecās Sārmes ielā 10, Limbažos””.
8. Par Limbažu kultūras nama plānoto pasākumu profesionālo vieskoncertu/viesizrāžu rīkošanai budžeta ieņēmumu plāna palielināšanu, izdevumus novirzot projektam “Būvniecības dokumentācijas izstrāde Limbažu kultūras nama 1. stāva pārbūvei un autoruzraudzībai būvdarbu laikā”.
9. Par saņemtās apdrošināšanas atlīdzības līdzekļu iekļaušanu Limbažu kultūras nama budžetā.
10. Par Limbažu novada Izglītības pārvaldes pakļautībā esošās izglītības iestādes Alojas Ausekļa vidusskolas dalību Eiropas Savienības Erasmus+ programmas KA1 projektā “Digitalizācijas gads AAV”.
11. Par piešķirto finanšu līdzekļu iekļaušanu Salacgrīvas vidusskolas 2024. gada budžetā Ukrainas civiliedzīvotāju atbalsta pasākumu nodrošināšanai.
12. Par atbalsta programmas “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” īstenošanai piešķirto finanšu līdzekļu iekļaušanu Salacgrīvas vidusskolas 2024. gada budžetā.
13. Par Nordplus projekta Nr. NPJR-202410394 finansējuma iekļaušanu Pāles pamatskolas budžetā.
14. Par priekšfinansējuma Pāles pamatskolai Nordplus projektam Nr. NPJR-202310358 iekļaušanu budžetā.
15. Par priekšfinansējuma Pāles pamatskolai Erasmus+ projektam iekļaušanu budžetā.
16. Par konceptuālu atbalstu līdzfinansējuma piešķiršanai draudzes „LATVIJAS EVAŅĢĒLISKI LUTERISKĀS BAZNĪCAS LIELSALACAS DRAUDZE” projektam "Baznīcas kultūrvēsturiskā interjera atjaunošana".
17. Par konceptuālu atbalstu līdzfinansējuma piešķiršanai biedrības "Sports Salacgrīvas novadam" projektam "Mākslīgais futbola laukuma segums".
18. Par projekta "Ceļa posma Oltūži - veczemju klintis pārbūve" iekļaušanu budžetā.
19. Par projekta "Atpūtas vietas izveide Skultes pagasta Mandegās" iekļaušanu budžetā.
20. Par grozījumiem Limbažu novada domes 2024. gada 25. aprīļa lēmumā Nr. 289 "Par projekta "Ceļa Sidrabiņi-Sēklīši pārbūve" sagatavošanu un iesniegšanu".
21. Par grozījumiem Limbažu novada domes 2024. gada 21. februāra lēmumā Nr. 87 "Par projekta "Kapsētu digitalizācija" sagatavošanu un iesniegšanu".
22. Par finansējuma piešķiršanu Veco ļaužu mītnei “Sprīdīši” ūdens sistēmas izbūvei, atdzelžošanas iekārtas uzstādīšanai.
23. Par pasākuma “Latvijas senioru koru svētki” piešķirtā finansējuma mērķa maiņu un finansējuma piešķiršanu vēja rādītāja "800+1" izgatavošanai un uzstādīšanai.
24. Par Limbažu novada bibliotēku maksas pakalpojumu izcenojumu apstiprināšanu.
25. Par izmaiņām Limbažu novada pašvaldības iestāžu darbinieku amatu klasificēšanas apkopojumā.
26. (papildu d.k. jaut.) Par aizņēmumu no Valsts kases Limbažu novada pašvaldības iekšējās drošības investīciju projekta “Operatīvie transportlīdzekļi Limbažu novada pašvaldības policijai” īstenošanai.
27. (papildu d.k. jaut.) Par papildus finansējuma piešķiršanu Skultes pirmsskolas izglītības iestādes “Aģupīte” bāzes budžetā.
28. (papildu d.k. jaut.) Par Limbažu novada pašvaldības aģentūras "LAUTA" inventāra, pamatlīdzekļu nodošanu Limbažu novada pašvaldības Centrālās pārvaldes Attīstības un projektu nodaļas un Alojas apvienības pārvaldes uzskaitē, budžeta līdzekļu pārcelšanu.
29. (papildu d.k. jaut.) Par Limbažu novada pašvaldības Alojas apvienības pārvaldes iznomājamo telpu maksas pakalpojumu izcenojumu apstiprināšanu.
30. (papildu d.k. jaut.) Par grozījumiem Limbažu novada domes 25.01.2024. lēmumā Nr. 31 “Par Limbažu novada pašvaldības 2024.gada kultūras, sporta pasākumu projektu”.
31. Informācijas.

# 1.

**Par darba kārtību**

Ziņo Dagnis Straubergs

Iepazinusies ar Finanšu komitejas priekšsēdētāja D. Strauberga priekšlikumu apstiprināt sēdes darba kārtību, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada pašvaldības domes saistošo noteikumu “Kārtība, kādā Limbažu novada pašvaldība sedz braukšanas izdevumus izglītojamiem” apstiprināšanu.
3. Par finansējuma piešķiršanu kāpņu atjaunošanai Burtnieku ielā 4, Limbažos.
4. Par grozījumiem Limbažu novada domes 2024. gada 21. februāra lēmumā Nr.105 (protokols Nr.4, 31.) “Par Sabiedrības ar ierobežotu atbildību "Alojas Saimniekserviss", SIA "LIMBAŽU SILTUMS" un SIA "NAMSAIMNIEKS" reorganizācijas uzsākšanu".
5. Par siltumapgādes tarifu Liepupē, Liepupes pagastā.
6. Par Salacgrīvas apvienības pārvaldes ieņēmumu no nekustamā īpašuma atsavināšanas iekļaušanu budžetā.
7. Par aizņēmuma pieprasīšanu Valsts kasē un finansējuma piešķiršanu AF projektam Nr. 3.1.2.1.i.0/1/22/I/CFLA/005 “Vides pieejamības nodrošināšana Vecās Sārmes ielā 10, Limbažos””.
8. Par Limbažu kultūras nama plānoto pasākumu profesionālo vieskoncertu/viesizrāžu rīkošanai budžeta ieņēmumu plāna palielināšanu, izdevumus novirzot projektam “Būvniecības dokumentācijas izstrāde Limbažu kultūras nama 1. stāva pārbūvei un autoruzraudzībai būvdarbu laikā”.
9. Par saņemtās apdrošināšanas atlīdzības līdzekļu iekļaušanu Limbažu kultūras nama budžetā.
10. Par Limbažu novada Izglītības pārvaldes pakļautībā esošās izglītības iestādes Alojas Ausekļa vidusskolas dalību Eiropas Savienības Erasmus+ programmas KA1 projektā “Digitalizācijas gads AAV”.
11. Par piešķirto finanšu līdzekļu iekļaušanu Salacgrīvas vidusskolas 2024. gada budžetā Ukrainas civiliedzīvotāju atbalsta pasākumu nodrošināšanai.
12. Par atbalsta programmas “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” īstenošanai piešķirto finanšu līdzekļu iekļaušanu Salacgrīvas vidusskolas 2024. gada budžetā.
13. Par Nordplus projekta Nr. NPJR-202410394 finansējuma iekļaušanu Pāles pamatskolas budžetā.
14. Par priekšfinansējuma Pāles pamatskolai Nordplus projektam Nr. NPJR-202310358 iekļaušanu budžetā.
15. Par priekšfinansējuma Pāles pamatskolai Erasmus+ projektam iekļaušanu budžetā.
16. Par konceptuālu atbalstu līdzfinansējuma piešķiršanai draudzes „LATVIJAS EVAŅĢĒLISKI LUTERISKĀS BAZNĪCAS LIELSALACAS DRAUDZE” projektam "Baznīcas kultūrvēsturiskā interjera atjaunošana".
17. Par konceptuālu atbalstu līdzfinansējuma piešķiršanai biedrības "Sports Salacgrīvas novadam" projektam "Mākslīgais futbola laukuma segums".
18. Par projekta "Ceļa posma Oltūži - veczemju klintis pārbūve" iekļaušanu budžetā.
19. Par projekta "Atpūtas vietas izveide Skultes pagasta Mandegās" iekļaušanu budžetā.
20. Par grozījumiem Limbažu novada domes 2024. gada 25. aprīļa lēmumā Nr. 289 "Par projekta "Ceļa Sidrabiņi-Sēklīši pārbūve" sagatavošanu un iesniegšanu".
21. Par grozījumiem Limbažu novada domes 2024. gada 21. februāra lēmumā Nr. 87 "Par projekta "Kapsētu digitalizācija" sagatavošanu un iesniegšanu".
22. Par finansējuma piešķiršanu Veco ļaužu mītnei “Sprīdīši” ūdens sistēmas izbūvei, atdzelžošanas iekārtas uzstādīšanai.
23. Par pasākuma “Latvijas senioru koru svētki” piešķirtā finansējuma mērķa maiņu un finansējuma piešķiršanu vēja rādītāja "800+1" izgatavošanai un uzstādīšanai.
24. Par Limbažu novada bibliotēku maksas pakalpojumu izcenojumu apstiprināšanu.
25. Par izmaiņām Limbažu novada pašvaldības iestāžu darbinieku amatu klasificēšanas apkopojumā.
26. Par aizņēmumu no Valsts kases Limbažu novada pašvaldības iekšējās drošības investīciju projekta “Operatīvie transportlīdzekļi Limbažu novada pašvaldības policijai” īstenošanai.
27. Par papildus finansējuma piešķiršanu Skultes pirmsskolas izglītības iestādes “Aģupīte” bāzes budžetā.
28. Par Limbažu novada pašvaldības aģentūras "LAUTA" inventāra, pamatlīdzekļu nodošanu Limbažu novada pašvaldības Centrālās pārvaldes Attīstības un projektu nodaļas un Alojas apvienības pārvaldes uzskaitē, budžeta līdzekļu pārcelšanu.
29. Par Limbažu novada pašvaldības Alojas apvienības pārvaldes iznomājamo telpu maksas pakalpojumu izcenojumu apstiprināšanu.
30. Par grozījumiem Limbažu novada domes 25.01.2024. lēmumā Nr. 31 “Par Limbažu novada pašvaldības 2024.gada kultūras, sporta pasākumu projektu”.
31. Informācijas.

# 2.

**Par Limbažu novada pašvaldības domes saistošo noteikumu “Kārtība, kādā Limbažu novada pašvaldība sedz braukšanas izdevumus izglītojamiem” apstiprināšanu**

Ziņo Līga Liepiņa, debatēs piedalās Rūdolfs Pelēkais, Baiba Almane, Māris Beļaunieks,

Aiga Briede, Dagnis Straubergs, Regīna Tamane

Deputāts M. Beļaunieks atbalsta ierosinājumu atmaksāt 2 x turp un atpakaļ gadījumā, ja sabiedriskais transports nav pieejams. Deputāts R. Pelēkais informē, ka Izglītības, kultūras un sporta jautājumu komiteja šo ierosinājumu neatbalstīja.

Saskaņā ar Sabiedriskā transporta pakalpojumu likuma 14. panta trešo daļu, pašvaldībām ir tiesības noteikt braukšanas maksas atvieglojumus savā administratīvajā teritorijā, ja ar šo braukšanas maksas atvieglojumu noteikšanu pārvadātājam radītos zaudējumus pilnībā kompensē no pašvaldības budžeta. Nosakot braukšanas maksas atvieglojumus, par vienīgo kritēriju nedrīkst izmantot personas deklarēto dzīvesvietu.

Atbilstoši Ministru kabineta 2021. gada 22. jūnija noteikumu Nr. 414 “Braukšanas maksas atvieglojumu noteikumi” 12. un 13. punktā noteiktajam, ārpus pilsētas teritorijas dzīvojošiem vispārējās pamatizglītības iestādes (1.–9. klase) izglītojamiem ir tiesības saņemt kompensāciju 100 % apmērā par braukšanas izdevumiem, kas saistīti ar braucieniem mācību gada laikā no dzīvesvietas līdz izglītības iestādei un atpakaļ attiecīgās novada pašvaldības teritorijā, izmantojot sabiedrisko transportlīdzekli, kas pārvadā pasažierus pilsētas un reģionālās nozīmes maršrutos. Ārpus pilsētas teritorijas dzīvojošiem vispārējās vidējās izglītības iestādes (klātienes 10.–12. klase) izglītojamiem ir tiesības saņemt kompensāciju 50 % apmērā par braukšanas izdevumiem, kas saistīti ar braucieniem mācību gada laikā no dzīvesvietas līdz izglītības iestādei un atpakaļ attiecīgās novada pašvaldības administratīvajā teritorijā, izmantojot sabiedrisko transportlīdzekli, kas pārvadā pasažierus pilsētas un reģionālās nozīmes maršrutos. Iepriekš minēto Ministru kabineta noteikumu 17.punktā ir noteikts, ka šo noteikumu 12. un 13. punktā minēto kategoriju pasažieri biļeti iegādājas par pilnu maksu, un braukšanas izdevumus viņiem pašvaldības noteiktajā kārtībā sedz no attiecīgās pašvaldības budžeta.

Saskaņā ar Izglītības likuma 17. panta trešās daļas 14. punktu pašvaldībai jānodrošina transportu izglītojamo nokļūšanai izglītības iestādē un atpakaļ dzīvesvietā, ja nav iespējams izmantot sabiedrisko transportu.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā. Sabiedrības viedoklis tika noskaidrots no 2024.gada 15.jūnija līdz 3.jūlijam. Tika saņemts viens viedoklis, kas atspoguļots šo noteikumu projekta paskaidrojuma rakstā.

Pamatojoties uz Sabiedriskā transporta pakalpojumu likuma 14. panta trešo daļu, Ministru kabineta 2021. gada 22. jūnija noteikumu Nr. 414 “Braukšanas maksas atvieglojumu noteikumi” 17. punktu, Izglītības likuma 17. panta trešās daļas 14. punktu, Pašvaldību likuma 44. panta otro daļu, 46. panta trešo daļu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada pašvaldības domes saistošos noteikumus Nr. \_\_ “Kārtība, kādā Limbažu novada pašvaldība sedz braukšanas izdevumus izglītojamiem” un tam pievienoto paskaidrojuma rakstu (pielikumā).
2. Uzdot Dokumentu pārvaldības un klientu apkalpošanas nodaļai triju darbdienu laikā pēc saistošo noteikumu parakstīšanas saistošos noteikumus un paskaidrojuma rakstu rakstveidā nosūtīt atzinuma sniegšanai Viedās administrācijas un reģionālās attīstības ministrijai.
3. Pēc pozitīva Viedās administrācijas un reģionālās attīstības ministrijas atzinuma saņemšanas uzdot Sabiedrisko attiecību nodaļai triju darbdienu laikā pēc atzinuma saņemšanas nosūtīt saistošos noteikumus un to paskaidrojuma rakstu izsludināšanai oficiālajā izdevumā "Latvijas Vēstnesis", publicēt pašvaldības tīmekļvietnē www.limbazunovads.lv un nodrošināt saistošo noteikumu pieejamību Limbažu novada pašvaldības ēkā un apvienību pārvalžu ēkās.
4. Atbildīgais par lēmuma izpildi Limbažu novada Izglītības pārvalde.
5. Kontroli par lēmuma izpildi noteikt Limbažu novada pašvaldības izpilddirektoram A. Ārgalim.
6. Līdz domes sēdei precizēt saistošos noteikumus un lēmuma projektu virzīt izskatīšanai Limbažu novada domes sēdē.

# 3.

**Par finansējuma piešķiršanu kāpņu atjaunošanai Burtnieku ielā 4, Limbažos**

Ziņo Agris Blumers

Limbažu novada pašvaldība ir veikusi cenu aptauju “Kāpņu atjaunošana Burtnieku ielā 4, Limbažos”, kur pieteicās viens pretendents, un kāpņu atjaunošanai nepieciešama naudas summa 4814,54 EUR (četri tūkstoši astoņi simti četrpadsmit eiro un 54 centi) tai skaitā PVN 835,58 EUR (astoņi simti trīsdesmit pieci eiro un 58 centi).

Pamatojoties uz Pašvaldību likuma 4. panta pirmās daļas 2. punktu, Pašvaldību likuma 10. panta pirmās daļas ievadu, likuma “Par pašvaldību budžetiem” 30. pantu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Piešķirt finansējumu Limbažu apvienības pārvaldei 4814,54 EUR (četri tūkstoši astoņi simti četrpadsmit eiro un 54 centi) kāpņu atjaunošanai Burtnieku ielā 4, Limbažos no Limbažu novada pašvaldības nesadalītā naudas atlikuma.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2024. gada budžetu”.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu novada pašvaldības Centrālās pārvaldes vadītāju.
5. Kontroli par lēmuma izpildi uzdot veikt Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 4.

**Par grozījumiem Limbažu novada domes 2024. gada 21. februāra lēmumā Nr.105 (protokols Nr.4, 31.) “Par Sabiedrības ar ierobežotu atbildību "Alojas Saimniekserviss", SIA "LIMBAŽU SILTUMS" un Sabiedrības ar ierobežotu atbildību "NAMSAIMNIEKS" reorganizācijas uzsākšanu”**

Ziņo Lana Ukrija

Valsts pārvaldes iekārtas likuma 10.panta desmitajā daļā noteikts, ka valsts pārvaldi organizē pēc iespējas efektīvi. Valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi. Pašvaldību likuma 10.panta pirmās daļas 9.punkts cita starpā nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir likumā noteiktajā kārtībā izveidot, reorganizēt un likvidēt pašvaldības kapitālsabiedrības un nodibinājumus, kā arī lemt par dalību kapitālsabiedrībās, biedrībās un nodibinājumos. Savukārt minētā likuma 73.panta pirmajā daļā noteikts, ka pašvaldības manta izmantojama pašvaldības administratīvās teritorijas iedzīvotāju interesēs atbilstoši pašvaldības kompetencei, gan nododot to publiskā lietošanā, gan veidojot iestādes, gan dibinot kapitālsabiedrības vai iegūstot dalību kapitālsabiedrībās.

Limbažu novada dome 2024. gada 21. februārī pieņēma lēmumu Nr.105 (protokols Nr.4, 31.) “Par Sabiedrības ar ierobežotu atbildību "Alojas Saimniekserviss", SIA "LIMBAŽU SILTUMS" un Sabiedrības ar ierobežotu atbildību "NAMSAIMNIEKS" reorganizācijas uzsākšanu” (turpmāk – Lēmums), ar kuru nolēma uzsākt Sabiedrības ar ierobežotu atbildību “Alojas Saimniekserviss”, reģistrācijas Nr. 44103091517, reorganizāciju, to sadalot sašķelšanas ceļā, pievienojot Sabiedrības ar ierobežotu atbildību “Alojas Saimniekserviss” (turpmāk – Sadalāmā sabiedrība) daļu, kas saistīta ar siltumapgādes un ūdenssaimniecības pakalpojumu nodrošināšanu (darbības virziens), SIA “LIMBAŽU SILTUMS”, reģistrācijas Nr.40003006715, (turpmāk – Iegūstošā sabiedrība Nr.1), daļu, kas saistīta ar namu pārvaldīšanas un apsaimniekošanas pakalpojumu nodrošināšanu (darbības virzienu), pievienot Sabiedrībai ar ierobežotu atbildību “NAMSAIMNIEKS”, reģistrācijas Nr.46603000240, (turpmāk – Iegūstošā sabiedrība Nr.2).

Minētā Lēmuma nolemjošās daļas 5.2.apakšpunktā noteikts, ka Iegūstošās sabiedrības Nr.2 pamatkapitāls tiks palielināts, ieguldot tajā Sadalāmās sabiedrības daļu, kas saistīta ar namu pārvaldīšanas un apsaimniekošanas pakalpojumu nodrošināšanu (darbības virzienu), bez jaunu dalībnieku uzņemšanas, pretī saņemot attiecīgu jaunu daļu skaitu.

Sadalāmā sabiedrība, veicot pirmreizējo mantas sadali atbilstoši Lēmuma 1.punktā norādītajam, konstatējusi, ka pamatkapitālu veido manta, kas saistīta siltumapgādes un ūdenssaimniecības pakalpojumu nodrošināšanu (darbības virzienu), tās rīcībā nav mantas, kas saistīta ar namu pārvaldīšanas un apsaimniekošanas pakalpojumu nodrošināšanu (darbības virzienu).

Ņemot vērā iepriekš minēto, pamatojoties uz Pašvaldību likuma 10. panta pirmās daļas 9., 21. punktu, Publiskas personas kapitāla daļu un kapitālsabiedrību pārvaldības likuma 128., 130. pantu, 131. panta pirmo daļu, Komerclikuma 336. panta otro, ceturto un sesto daļu, **atklāti balsojot: PAR** – 6 deputāti (Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs, Regīna Tamane), **PRET –** deputāts Valdis Možvillo, **ATTURAS –** nav, komiteja **NOLEMJ:**

1. Izdarīt Lēmumā šādus grozījumus:
   1. izteikt 5.1. apakšpunktu šādā redakcijā:

“5.1. Iegūstošās sabiedrības Nr.1 pamatkapitāls tiks palielināts par EUR 2398278, ieguldot tajā Sadalāmās sabiedrības daļu, kas saistīta siltumapgādes un ūdenssaimniecības pakalpojumu nodrošināšanu (darbības virzienu), bez jaunu dalībnieku uzņemšanas, pretī saņemot attiecīgu jaunu daļu skaitu.”;

* 1. izteikt 5.2. apakšpunktu šādā redakcijā:

“5.2. Iegūstošās sabiedrības Nr.2 pamatkapitāls netiks palielināts”;

* 1. izslēgt no 7. punkta vārdus un ciparus “un Nr.2”.

1. Pieņemt zināšanai precizēto reorganizācijas līguma projektu (pielikumā).
2. Lēmums stājas spēkā 2024. gada 25. jūlijā.
3. Lēmuma izpildes kontroli uzdot Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes jūlija sēdē.

# 5.

**Par siltumapgādes tarifu Liepupē, Liepupes pagastā**

Ziņo Ziedonis Tomsons, debatēs piedalās Māris Beļaunieks

Pamatojoties uz Limbažu novada domes 2023. gada 27. jūlija lēmumu Nr. 622, 2023. gada 24. augustā tika noslēgts līgums Nr. 4.10.23/23/3 ar SIA „SECES KOKS”, vienotais reģistrācijas numurs 40103687489, par vispārējas tautsaimnieciskas nozīmes pakalpojuma - siltumapgādes pakalpojuma sniegšanu 2023./2024. gada apkures sezonā Limbažu novada Liepupes ciemā.

Līguma 1.2. punktā pašvaldība uzdod pakalpojumu sniedzējam veikt, un pakalpojumu sniedzējs apņemas saskaņā ar spēkā esošo normatīvo aktu prasībām veikt no Pašvaldību likuma 4. panta pirmās daļas 1. punktā noteiktās pašvaldības autonomās funkcijas izrietošo uzdevumu - nodrošināt Liepupes pagastā, Liepupes ciemā, Limbažu novadā lietotājiem (turpmāk - Patērētāji) komunālos pakalpojumus siltumapgādes jomā, t.i., nodrošināt daudzdzīvokļu dzīvojamās mājas Ezera ielā 2, Ezera ielā 4, Ezera ielā 6, Skolas ielā 3, Skolas ielā 5 un Skolas ielā 7 ar siltumenerģiju ēku apsildei, kā arī nodrošināt ar siltumenerģiju Liepupes pamatskolu.

Pamatojoties uz Limbažu novada domes 2024. gada 23. maija lēmumu Nr. 368, 2024. gada 18. jūnijā tika noslēgta vienošanās Nr. 4.10.23/24/7 par līguma termiņa pagarinājumu uz 2024./2025. gada apkures sezonu.

2024. gada 12. jūnijā SIA “SECES KOKS” ir iesniegusi jaunu, samazinātu tarifa piedāvājumu 2024./2025. gada apkures sezonai 98,33 EUR/MWh. Pamatojoties uz līguma 1.5. punktu iepriekš noteiktais siltumenerģijas tarifs ir spēkā līdz laikam, kamēr Limbažu novada pašvaldībā tiek apstiprināts jauns siltumenerģijas tarifs Līgumam, vai Sabiedrisko pakalpojumu regulēšanas komisijā tiek apstiprināts siltumenerģijas tarifs, ja atbilstoši normatīvo aktu nosacījumiem siltumenerģijas tarifs kā sabiedriskais pakalpojums regulējamā nozarē jāapstiprina Sabiedrisko pakalpojumu regulēšanas komisijā.

Ņemot vērā minēto un saskaņā ar Pašvaldību likuma 4. panta pirmās daļas 1. punktu, 7. pantu, ka arī ievērojot Enerģētikas likuma 51. panta pirmo daļu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Noteikt siltumenerģijas tarifu Liepupē, Liepupes pagastā, Limbažu novadā 2024./2025. gada apkures sezonai par 1 MWh 98,33 EUR/MWh.
2. Apkures maksai piemērojams PVN likumā noteiktā kārtībā.
3. Pilnvarot Limbažu novada pašvaldības domes priekšsēdētāju parakstīt vienošanos pie 2023. gada 24. augusta līguma Nr. 4.10.23/23/3.
4. Atbildīgo par vienošanos pie 2023. gada 24. augusta līguma Nr. 4.10.23/23/3 noslēgšanu noteikt Limbažu novada pašvaldības Centrālās pārvaldes Juridisko nodaļu.
5. Kontroli par lēmuma izpildi uzdot veikt Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 6.

**Par Salacgrīvas apvienības pārvaldes ieņēmumu no nekustamā īpašuma atsavināšanas iekļaušanu budžetā**

Ziņo Andris Zunde

Salacgrīvas apvienības pārvaldes vadītājs Andris Zunde informē, ka 2024. gadā periodā līdz 12.07.2024. Salacgrīvas apvienības pārvalde saņēmusi 35211,48 *euro* no nekustamo īpašumu atsavināšanas. Atbilstoši “Limbažu novada pašvaldības īpašumā vai valdījumā esošo nekustamo īpašumu pārvaldīšanas un atsavināšanas koncepcijai”, kura apstiprināta 26.01.2023. ar lēmumu Nr. 2 (protokols Nr.2, 2.), 29.1. punktā noteiktajam, ierosina 50% no summas t.i. 17605,74 *euro* virzīt uz Limbažu novada pašvaldības nesadalīto naudas atlikumu, savukārt atlikušos 17605,74 *euro* izlietot asfaltēšanas darbu veikšanai Ķiršu ielā Svētciemā, kā arī Liedaga un Laipu ielās Tūjā.

A. Zunde informē, ka iecerēti pašvaldības infrastruktūras uzlabojumi Tūjas centrā un Svētciemā. Paredzēts veikt asfaltēšanas darbus lokālos posmos Liedaga un Laipu ielās Tūjā, kā arī Ķiršu ielā Svētciemā. Saskaņā ar cenu aptaujas rezultātiem, minēto darbu izmaksas ir 17605,74, ieskaitot PVN.

Pamatojoties uz Pašvaldību likuma 4. panta pirmās daļas 2. un 12. punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Iekļaut Salacgrīvas apvienības pārvaldes ieņēmumu plānā 35211,48 *euro* (trīsdesmit pieci tūkstoši divi simti vienpadsmit *euro*, 48 centi) no nekustamo īpašumu atsavināšanas.
2. 17605,74 *euro* (septiņpadsmit tūkstoši seši simti pieci *euro,* 74 centi) no ieņēmumiem novirzīt uz Limbažu novada pašvaldības nesadalīto naudas atlikumu.
3. Piešķirt finansējumu 17605,74 *euro* (septiņpadsmit tūkstoši seši simti pieci *euro,* 74 centi) apmērā Salacgrīvas apvienības pārvaldei asfaltēšanas darbu veikšanai Ķiršu ielā Svētciemā, kā arī Liedaga un Laipu ielās Tūjā.
4. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2024. gada budžetu”.
5. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
6. Atbildīgo par lēmuma izpildi noteikt Salacgrīvas apvienības pārvaldes vadītāju.
7. Kontroli par lēmuma izpildi uzdot Limbažu novada pašvaldības izpilddirektoram.
8. Lēmuma projektu virzīt izskatīšanai Limbažu novada domes sēdē.

# 7.

**Par aizņēmuma pieprasīšanu Valsts kasē un finansējuma piešķiršanu AF projektam Nr. 3.1.2.1.i.0/1/22/I/CFLA/005 “Vides pieejamības nodrošināšana Vecās Sārmes ielā 10, Limbažos””**

Ziņo Sintija Zute

Centrālā finanšu un līgumu aģentūra 2023. gada 2. februārī noslēdza līgumu ar Limbažu novada pašvaldību par projekta “Vides pieejamības nodrošināšana Vecās Sārmes ielā 10, Limbažos” īstenošanu.

Būvdarbu gaitā tika konstatēti neparedzēti papildu darbi – grīdas līmeņu pacelšana, bojāto kanalizācijas cauruļu nomaiņa. Zem 1.stāva grīdām atklājās, ka ir šahtas, kurās atrodas siltumtrases trubas – tās bija jādemontē un jāizbūvē griestu līmenī. Nepieciešama radiatoru nomaiņa, nokalpojušu alumīniju kabeļu nomaiņa, vājstrāvu tīklu atjaunošana visā ēkā. Papildus darbu kopējās izmaksas ir 56 024,15 eiro, līdz ar to projekta kopējās izmaksas sastāda 310 742,01 eiro.

Valsts kasē maksimāli pieejamā summa ir 224 311,64 eiro.

2024. gada 20. jūnijā Limbažu novada domē pieņemts lēmums par aizņēmuma pieprasīšanu projektam “Vides pieejamības nodrošināšana Vecās Sārmes ielā 10, Limbažos” 187 126,00 EUR (viens simts astoņdesmit septiņi tūkstoši viens simts divdesmit seši eiro) apmērā.

Vēl Valsts kasē pieejams finansējums ir 37 185,64 eiro, kā arī tika saņemts no CFLA avanss, no kura bija jāatgriež apgrozāmie līdzekļi 5635,69 eiro apmērā, līdz ar to nepieciešams papildus finansējums 24 474,77 eiro papildus darbu segšanai.

Pamatojoties uz Pašvaldību likuma 4. panta pirmās daļas 11. punktu un ceturto daļu, 10. panta pirmās daļas 17. punktu un likuma „Par pašvaldību budžetiem” 30. pantu, likuma “Par valsts budžetu 2024. gadam un budžeta ietvaru 2024., 2025. un 2026. gadam” 36. panta otrās daļas 2. punktu, Ministru kabineta 2019. gada 10. decembra noteikumiem Nr. 590 „Noteikumi par pašvaldību aizņēmumiem un galvojumiem”, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. **Pieprasīt** Valsts kasē **aizņēmumu** AF projektam Nr. 3.1.2.1.i.0/1/22/I/CFLA/005 “Vides pieejamības nodrošināšanai Vecās Sārmes ielā 10, Limbažos” 37 185,64 EUR (trīsdesmit septiņi tūkstoši viens simts astoņdesmit pieci eiro, 64 centi) apmērā, tajā skaitā 15 636,26 eiro (piecpadsmit tūkstoši seši simti trīsdesmit seši eiro, 26 centi) 2024. gadā un 21 549,38 eiro (divdesmit viens tūkstotis pieci simti četrdesmit deviņi eiro, 38 centi) 2025. gadā, ar Valsts kases noteikto kredītprocentu likmi, atlikto pamatsummas maksājumu līdz 2026. gada 1. janvārim un atmaksas termiņu 10 gadi.
2. **Piešķirt** papildus finansējumu 24 474,77 eiro (divdesmit četri tūkstoši četri simti septiņdesmit četri eiro, 77 centi) apmērā projekta “Vides pieejamības nodrošināšana Vecās Sārmes ielā 10, Limbažos” radušos papildus darbu segšanai no Limbažu novada pašvaldības nesadalītā naudas atlikuma.
3. Aizņēmuma atmaksu garantēt no Limbažu novada pašvaldības budžeta.
4. Pilnvarot Limbažu novada pašvaldības domes priekšsēdētāju Dagni Straubergu parakstīt ar aizņēmuma pieprasīšanu saistītos dokumentus.
5. Uzdot Attīstības un projektu nodaļai sadarbībā ar Finanšu un ekonomikas nodaļu sagatavot un iesniegt aizņēmuma pieprasījumu Pašvaldību aizņēmumu un galvojumu kontroles un pārraudzības padomei.
6. Kontroli par lēmuma izpildi uzdot veikt Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

# 8.

**Par Limbažu kultūras nama plānoto pasākumu profesionālo vieskoncertu/viesizrāžu rīkošanai budžeta ieņēmumu plāna palielināšanu, izdevumus novirzot projektam “Būvniecības dokumentācijas izstrāde Limbažu kultūras nama 1. stāva pārbūvei un autoruzraudzībai būvdarbu laikā”**

Ziņo Arta Zunde, debatēs piedalās Regīna Tamane, Andris Garklāvs, Agris Blumers,

Dagnis Straubergs, Māris Beļaunieks, Rūdolfs Pelēkais

Deputāts A. Garklāvs aicina pārbaudīt informāciju par tehnisko un ventilācijas projektu esamību ar iespējamību tos pielietot turpmākajā darbā. Sēdes vadītājs D. Straubergs informē, ka projekti ir norakstīti, bet ir iespēja ar tiem iepazīties. Izpilddirektora vietnieks A. Blumers informē, ka projekts ir caurskatīts un šāds risinājums ir liela slodze uz mazās zāles daļu, tāpēc tas netika realizēts.

2023. gada budžeta ietvaros Limbažu kultūras namam tika apstiprināts finansējums iekštelpu rekonstrukcijas projektam 35 000,00 EUR. Piešķirtais finansējums tika pārcelts uz 2024. gada budžetu. Iepirkuma Nr. LNP 2023/184 rezultātā komisija lēmusi atzīt par atbilstošu pretendentu SIA “SB projekts”, zemākā piedāvātā līgumcena 47’386,- EUR (četrdesmit septiņi tūkstoši trīs simti astoņdesmit seši eiro) bez PVN.

Kopējā līgumcena ar PVN sastāda 57’337,06 EUR (piecdesmit septiņi tūkstoši trīs simti trīsdesmit septiņi eiro, 06 centi). Tā kā ir izveidojusies starpība starp apstiprināto finansējumu un viszemākās cenas piedāvājumu, lūdzu palielināt budžeta plānu pasākumu rīkošanai Profesionālie vieskoncerti/viesizrādes par 22’337,06 EUR (divdesmit divi tūkstoši trīs simti trīsdesmit septiņi eiro, 06 centi), attiecīgi izmaksas novirzot būvniecības dokumentācijas izstrādei Limbažu kultūras nama 1. stāva pārbūvei un autoruzraudzībai būvdarbu laikā apmērā.

Pamatojoties uz Pašvaldību likuma 4. panta pirmās daļas 5. punktu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 6 deputāti (Māris Beļaunieks, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** deputāts Aigars Legzdiņš, komiteja **NOLEMJ:**

1. Palielināt Limbažu kultūras nama plānoto pasākumu profesionālo vieskoncertu/viesizrāžu rīkošanai budžeta ieņēmumu plānu par 22’337,06 EUR (divdesmit divi tūkstoši trīs simti trīsdesmit septiņi eiro, 06 centi), izdevumus novirzot būvniecības dokumentācijas izstrādei Limbažu kultūras nama 1. stāva pārbūvei un autoruzraudzībai būvdarbu laikā.
2. Minētās finansējuma izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2024. gada budžetu”.
3. Atbildīgos par finansējuma iekļaušanu Limbažu kultūras nama budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu kultūras nama vadītāju.
5. Kontroli par lēmuma izpildi uzdot veikt Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 9.

**Par saņemtās apdrošināšanas atlīdzības līdzekļu iekļaušanu Limbažu kultūras nama budžetā**

Ziņo Arta Zunde

Limbažu kultūras nama ēkā stipra lietus laikā notika ūdens noplūde lielajā zālē. Apsekojot jumtu, tika konstatēti putnu veiktie bojājumi jumtā un sagatavots atlīdzības pieteikums par notikušo negadījumu. AAS “BTA Baltic Insurance Company” pieņēma lēmumu izmaksāt apdrošināšanas atlīdzību 450,00 EUR apmērā, atlīdzību lietas nr. I40-125826/11-24. Lūdzu iekļaut Limbažu kultūras nama budžetā saņemto finansējumu 450,00 EUR apmērā, remontdarbu veikšanai.

Pamatojoties uz Pašvaldību likuma 4. panta pirmās daļas 5. punktu un 10. panta pirmās daļas ievaddaļu, likuma “Par pašvaldību budžetiem” 30. pantu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu kultūras nama budžetā saņemto apdrošināšanas atlīdzību 450 EUR (četri simti piecdesmit eiro) apmērā.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes 2024. gada 28. marta saistošajos noteikumos Nr. 8 „Par Limbažu novada pašvaldības 2024. gada budžetu”.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu kultūras nama vadītāju.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 10.

**Par Limbažu novada Izglītības pārvaldes pakļautībā esošās izglītības iestādes Alojas Ausekļa vidusskolas dalību Eiropas Savienības Erasmus+ programmas KA1 projektā “Digitalizācijas gads AAV”**

Ziņo Ina Šternfelde

Valsts izglītības attīstības aģentūra, turpmāk - aģentūra, ir apstiprinājusi Alojas Ausekļa vidusskolas iesniegto Erasmus+ KA1 projektu “Digitalizācijas gads AAV”. Tā īstenošanas laikā no 01.07.2024. līdz 30.09.2025. Alojas Ausekļa vidusskolas pedagogiem paredzētas 10 vietas profesionālajos pilnveides kursos Eiropas Savienībā, 2 vietas darba ēnošanas vizītēs Portugālē un Turcijā, 2 skolēnu grupu mobilitātes Igaunijā un Kiprā. Projekta galvenais mērķis ir gūt zināšanas un pieredzi digitālo rīku izmantošanā.

Apstiprinātais finansējums projektam ir 64786,00 EUR (sešdesmit četri tūkstoši septiņi simti astoņdesmit seši euro un 00 centi), no kuriem 80% ,t.i., 51828,80 EUR (piecdesmit viens tūkstotis astoņi simti divdesmit astoņi euro un 80 centi) no aģentūras tiks piešķirts 2024. gadā.

Līdz ar to 2025. gadā nepieciešams 20% ,t.i., 12957,20 EUR (divpadsmit tūkstoši deviņi simti piecdesmit septiņi euro un 20 centi) priekšfinansējums no pašvaldības, kas, projektam noslēdzoties, tiek atgriezts pašvaldībai.

Ar domes lēmumu nosakāma atbildīgā persona par projekta realizāciju, kā arī sniedzams vadītājai pilnvarojums parakstīt finansējuma līgumu, finansējumu iekļaujot iestādes budžetā.

Pamatojoties uz Pašvaldību likuma 4. panta pirmās daļas 4. punktu, 10. panta pirmās daļas ievadu un 21. punktu, likuma “Par pašvaldības budžetiem” 30. pantu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Atļaut Alojas Ausekļa vidusskolas direktorei Inai Šternfeldei slēgt projekta finansējuma līgumu dalībai Eiropas Savienības Erasmus+ KA1 projektā “Digitalizācijas gads AAV” (turpmāk - projekts).
2. Iekļaut 2024. gada budžetā 51828,80 EUR (piecdesmit viens tūkstotis astoņi simti divdesmit astoņi euro un 80 centi) ieņēmumus un izdevumus projekta realizēšanai.
3. Uzdot Alojas Ausekļa vidusskolas direktorei Inai Šternfeldei organizēt projekta izpildei nepieciešamo dokumentu sagatavošanu un parakstīšanu, kā arī projekta izpildi un atskaišu iesniegšanu un projekta finansējuma iekļaušanu atbilstoši projekta grafikam kārtējā gada pašvaldības budžetā.
4. Uzdot Limbažu novada pašvaldības Centrālās pārvaldes Finanšu un ekonomikas nodaļai norīkot darbinieku finansējuma koordinācijai projektā.
5. Atbildīgā persona par lēmuma 1. punktā minētā projekta īstenošanu, projekta organizāciju un izpildi ir Alojas Ausekļa vidusskolas direktore Ina Šternfelde.
6. Uzdot Alojas Ausekļa vidusskolas direktorei 2025. gada budžetā ieplānot nepieciešamo priekšfinansējumu, kas, projektam noslēdzoties, tiks atgriezts Limbažu novada pašvaldībai.
7. Atbildīgā par lēmuma izpildes kontroli Limbažu novada Izglītības pārvaldes vadītāja V. Tinkusa.
8. Lēmuma projektu virzīt izskatīšanai Limbažu novada domes sēdē.

# 11.

**Par piešķirto finanšu līdzekļu iekļaušanu Salacgrīvas vidusskolas 2024. gada budžetā Ukrainas civiliedzīvotāju atbalsta pasākumu nodrošināšanai**

Ziņo Sanita Strauberga

Saskaņā ar Vides aizsardzības un reģionālās attīstības ministrijas piešķirto finansējumu pašvaldībām Ukrainas civiliedzīvotāju atbalsta likumā noteikto pasākumu īstenošanai, lūdzam iekļaut saņemto finansējumu par 2024. gada marta un aprīļa mēnesi 10 770,00 EUR (desmit tūkstoši septiņi simti septiņdesmit eiro un 00 centi) apmērā Salacgrīvas vidusskolas budžeta ieņēmumos (Str.933;VF 09.219; Fin. 137; EKK 18.600), attiecīgi par šādu summu palielinot iestādes izdevumus, lai nodrošinātu Ukrainas nepilngadīgo civiliedzīvotāju mācību procesu, novirzot finansējumu:

1. 5580,00 EUR kopējamās iekārtas iegādei (EKK 5200);

2. 5190,00 EUR divu interaktīvo ekrānu iegādei (EKK 5200).

Pamatojoties uz Ukrainas civiliedzīvotāju atbalsta likuma 8. panta pirmo daļu, 13. pantu, 13.1 pantu, Ministru kabineta 2022. gada 8. jūnija rīkojumu Nr. 339, Pašvaldību likuma 10. panta pirmās daļas ievaddaļu, likuma “Par pašvaldību budžetiem” 30. pantu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Iekļaut Salacgrīvas vidusskolas 2024. gada budžetā Vides aizsardzības un reģionālās attīstības ministrijas piešķirto finansējumu 10 770,00 EUR (desmit tūkstoši septiņi simti septiņdesmit eiro un 00 centi) apmērā par 2024. gada marta un aprīļa mēnesi Ukrainas civiliedzīvotāju atbalsta likumā noteikto pasākumu īstenošanai.
2. Piešķirto finansējumu iekļaut kārtējās domes sēdes lēmuma projektā “Grozījumi Limbažu novada pašvaldības domes 2024. gada 21. februāra saistošajos noteikumos Nr.8 „Par Limbažu novada pašvaldības 2024. gada budžetu”.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Salacgrīvas vidusskolas direktori Sanitu Straubergu.
5. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
6. Lēmuma projektu virzīt izskatīšanai Limbažu novada domes sēdē.

# 12.

**Par atbalsta programmas “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” īstenošanai piešķirto finanšu līdzekļu iekļaušanu Salacgrīvas vidusskolas 2024. gada budžetā**

Ziņo Sanita Strauberga

Saskaņā ar Limbažu novada pašvaldības Interešu izglītības programmu licenču un neformālās izglītības programmu atļauju izsniegšanas komisijas 2024. gada 18. jūnija lēmuma protokolu Nr. 3, lūdzam iekļaut saņemto finansējumu Limbažu novada pašvaldībā dzīvojošo Ukrainas bērnu un jauniešu atbalsta programmas “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” īstenošanai 3991,68 EUR (trīs tūkstoši deviņi simti deviņdesmit viens eiro un 68 centi) apmērā Salacgrīvas vidusskolas budžeta ieņēmumos, attiecīgi par šādu summu palielinot iestādes izdevumus.

Pamatojoties uz Pašvaldību likuma 4. panta pirmās daļas 4. punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Iekļaut Salacgrīvas vidusskolas 2024. gada budžetā 3991,68EUR (trīs tūkstoši deviņi simti deviņdesmit viens eiro un 68 centi) Limbažu novada pašvaldībā dzīvojošo Ukrainas bērnu un jauniešu atbalsta programmas “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” īstenošanai, novirzot finansējumu:

EKK 1100 pedagogu darba samaksai 2822,66 EUR;

EKK 1200 darba devēja sociālā nodokļa apmaksai 665,86 EUR;

EKK 2200 transporta pakalpojumu izdevumu apmaksai 455,69 EUR;

EKK 2300 materiālu un kancelejas preču iegādei 47,47 EUR.

1. Piešķirto finansējumu iekļaut kārtējās domes sēdes lēmuma projektā “Grozījumi Limbažu novada pašvaldības domes 2024. gada 21. februāra saistošajos noteikumos Nr.8 „Par Limbažu novada pašvaldības 2024. gada budžetu”.
2. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
3. Atbildīgo par lēmuma izpildi noteikt Salacgrīvas vidusskolas direktori Sanitu Straubergu.
4. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
5. Lēmuma projektu virzīt izskatīšanai Limbažu novada domes sēdē.

# 13.

**Par Nordplus projekta Nr. NPJR-2024/10394 finansējuma iekļaušanu Pāles pamatskolas budžetā**

Ziņo Irēna Kļaviņa

Ziemeļvalstu Ministru padomes izveidotās programmas *Nordplus* ietvaros Pāles pamatskolas projektam [*The world with our footprints*](https://espresso.diku.no/espresso/project/115912) (Projekta Nr. NPJR-2024/10394) ir piešķirts finansējums skolēnu mobilitātēm 11 240,00 EUR apmērā. Pāles pamatskola ir projekta koordinators un šis finansējums ir kopā ar Somijas partnerskolas finansējumu. Projekta īstenošanas laiks no 2024. augusta līdz 2025. gada jūlijam.

Pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 21. punktu un likuma „Par pašvaldību budžetiem” 30. pantu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Iekļaut Pāles pamatskolas budžetā piešķirto finansējumu par *Nordplus* projekta īstenošanu 11 240,00 EUR (vienpadsmit tūkstoši divi simti četrdesmit eiro, 00 centi) apmērā.
2. Piešķirto finansējumu iekļaut kārtējās domes sēdes lēmuma projektā “Grozījumi Limbažu novada pašvaldības domes 2024. gada 21.februāra saistošajos noteikumos Nr.8 „Par Limbažu novada pašvaldības 2024. gada budžetu”.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Pāles pamatskolas direktori Ilzi Šmati.
5. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
6. Lēmuma projektu virzīt izskatīšanai Limbažu novada domes sēdē.

# 14.

**Par priekšfinansējuma Pāles pamatskolai Nordplus projektam Nr. NPJR-2023/10358 iekļaušanu budžetā**

Ziņo Irēna Kļaviņa

Pāles pamatskola īsteno Ziemeļvalstu Ministru padomes izveidotās programmas *Nordplus* projektu *Discovering the world with new technologies! (*Projekta Nr. NPJR-2023/10358) no 01.08.2023. līdz 31.08.2024.Lai pilnībā tiktu pabeigts projekts, nepieciešams priekšfinansējums EUR 8200,00 apmērā, t.i., 20% no projekta kopējās summas EUR 47 600,00 un atskaitot finansējumu par Fēru skolas neīstenotām divām mobilitātēm, jo divi izglītojamie nepiedalījās mobilitātēs (viens uz Igauniju un viens uz Latviju). Ja izglītojamais mobilitātē nepiedalās, finansējums tiek attiecīgi samazināts. Priekšfinansējumu plānots atgūt 60 dienu laikā pēc projekta atskaites apstiprināšanas. Projekta atskaite jāiesniedz 30 dienu laikā pēc projekta beigu termiņa.

Pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 21. punktu un likuma „Par pašvaldību budžetiem” 30. pantu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Iekļaut Pāles pamatskolas budžetā priekšfinansējumu *Nordplus* projekta īstenošanai EUR 8200,00 (astoņi tūkstoši divi simti eiro, 00 centi) apmērā.
2. Minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2024. gada budžetu””.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi, projekta īstenošanu un pārskatu iesniegšanu noteikt Pāles pamatskolas direktori Ilzi Šmati.
5. Kontroli par lēmuma izpildi uzdot Limbažu novada pašvaldības izpilddirektoram A.Ārgalim.
6. Lēmuma projektu virzīt izskatīšanai Limbažu novada domes sēdē.

# 15.

**Par priekšfinansējuma Pāles pamatskolai Erasmus+ projektam iekļaušanu budžetā**

Ziņo Irēna Kļaviņa

Pāles pamatskola īsteno Eiropas Savienības Erasmus+ akreditēto projektu 2023-1-LV01-KA121-SCH-000144722 no 01.06.2023. līdz 31.08.2024.Lai pilnībā pabeigtu īstenot plānotās projekta aktivitātes – trīs skolotāju piedalīšanos Erasmus+ profesionālās pilnveides kursos augusta sākumā, nepieciešams priekšfinansējums EUR 6649,40 apmērā, t.i., 20% no projekta kopējās summas - EUR 33 247,00. Šo priekšfinansējumu plānots atgūt 60 dienas pēc galīgā ziņojuma saņemšanas. Galīgais ziņojums jāiesniedz 30 dienu laikā pēc pārskata perioda beigām.

Pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 21. punktu un likuma „Par pašvaldību budžetiem” 30. pantu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Iekļaut Pāles pamatskolas budžetā priekšfinansējumu *Erasmus+* projekta īstenošanai EUR 6649,40 (seši tūkstoši seši simti četrdesmit deviņi eiro, 40 centi) apmērā.
2. Minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2024. gada budžetu””.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi, projekta īstenošanu un pārskatu iesniegšanu noteikt Pāles pamatskolas direktori Ilzi Šmati.
5. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
6. Lēmuma projektu virzīt izskatīšanai Limbažu novada domes sēdē.

# 16.

**Par konceptuālu atbalstu līdzfinansējuma piešķiršanai draudzes „LATVIJAS EVAŅĢĒLISKI LUTERISKĀS BAZNĪCAS LIELSALACAS DRAUDZE” projektam "Baznīcas kultūrvēsturiskā interjera atjaunošana"**

Ziņo Sarma Kacara

Limbažu novada pašvaldībā (turpmāk tekstā – Pašvaldība) saņemts draudzes “LATVIJAS EVAŅĢĒLISKI LUTERISKĀS BAZNĪCAS LIELSALACAS DRAUDZE”, reģistrācijas numurs 90000227716, (turpmāk tekstā – Draudze) 2024. gada 29. maija iesniegums (reģistrēts lietvedības sistēmā 29.05.2024. ar Nr. 4.8.1/24/3286). Draudze lūdz Pašvaldību, projekta “Baznīcas kultūrvēsturiskā interjera atjaunošana” (turpmāk tekstā – Projekts) apstiprināšanas gadījumā, piešķirt līdzfinansējumu 10% apmērā no kopējām izmaksām, kas plānotas 100 000 EUR apmērā. Projekta mērķis ir Kultūrvēsturiskā mantojuma – Lielsalacas evaņģēliski luteriskās draudzes baznīcas ēkas iekšējā interjera – mūra sienu un griestu apmetuma un krāsojuma atjaunošana, sienu un griestu dekoru atjaunošana, sienu ornamentu un ciļņu restaurāciju un atjaunošanu. Projekta realizācijas laiks – līdz 2025.gada decembrim.

Projektam paredzēts piesaistīt Eiropas Jūrlietu, zvejniecības un akvakultūras fonda līdzfinansējumu rīcībā “Zivsaimniecības teritoriju un kultūras mantojuma saglabāšana”.

Pamatojoties uz Pašvaldību likuma 4. panta pirmās daļas 5. punktu un 5. pantu, **atklāti balsojot: PAR** – 6 deputāti (Māris Beļaunieks, Aigars Legzdiņš, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, balsojumā nepiedalās deputāts Dāvis Melnalksnis, komiteja **NOLEMJ:**

1. Konceptuāli atbalstīt līdzfinansējuma piešķiršanu draudzes “LATVIJAS EVAŅĢĒLISKI LUTERISKĀS BAZNĪCAS LIELSALACAS DRAUDZE” projektam “Baznīcas kultūrvēsturiskā interjera atjaunošana” 10% apmērā no projekta kopējām attiecināmām izmaksām, tas ir 10 000 *euro* (desmit tūkstoši eiro).
2. Uzdot Attīstības un projektu nodaļai projekta “Baznīcas kultūrvēsturiskā interjera atjaunošana” atbalsta gadījumā, pēc apliecinošu dokumentu saņemšanas Limbažu novada pašvaldībā, sagatavot lēmuma projektu par līdzfinansējuma piešķiršanu, konkretizējot, no kādiem Limbažu novada pašvaldības budžeta līdzekļiem tas piešķirams.
3. Atbildīgo par lēmuma izpildi noteikt Limbažu novada pašvaldības Attīstības un projektu nodaļu.
4. Kontroli par lēmuma izpildi uzdot veikt Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

Deputāts Dāvis Melnalksnis informē, ka balsojumā nepiedalās.

Plkst. 14:37 sēdes vadītājs D. Straubergs izsludina sēdes pārtraukumu.

Plkst. 14:55 sēde tiek atsākta.

# 17.

**Par konceptuālu atbalstu līdzfinansējuma piešķiršanai biedrības "Sports Salacgrīvas novadam" projektam "Mākslīgais futbola laukuma segums"**

Ziņo Sarma Kacara

Limbažu novada pašvaldībā (turpmāk tekstā – Pašvaldība) saņemts biedrības “Sports Salacgrīvas novadam”, reģistrācijas numurs 40008144343, (turpmāk tekstā – Biedrība) 2024. gada 25. jūnija iesniegums (reģistrēts lietvedības sistēmā 26.06.2024. ar Nr. 4.8.4/24/3929). Biedrība lūdz Pašvaldību, projekta “Mākslīgais futbola laukuma segums” (turpmāk tekstā – Projekts) apstiprināšanas gadījumā, piešķirt līdzfinansējumu 10% apmērā no kopējām izmaksām, kas plānotas 48 448 EUR apmērā. Projektā paredzēts uzstādīt mākslīgo futbola laukuma segumu Krasta ielā 40B, Salacgrīvā. Projekta realizācijas laiks – līdz 2025.gada jūnijam.

Projektam paredzēts piesaistīt Eiropas Lauksaimniecības fonda lauku attīstībai līdzfinansējumu rīcībā “Dzīves vides sakārtošana, brīvā laika pavadīšana un dabas resursu efektīva izmantošana un kultūrvēsturiskā mantojuma saglabāšana”.

Pamatojoties uz Pašvaldību likuma 4. panta pirmās daļas 5. punktu un 5. pantu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Konceptuāli atbalstīt līdzfinansējuma piešķiršanu biedrības “Sports Salacgrīvas novadam” projektam “Mākslīgais futbola laukuma segums” 10% apmērā no projekta kopējām attiecināmām izmaksām, tas ir 4 844,80 *euro* (četri tūkstoši astoņi simti četrdesmit četri eiro, 80 centi).
2. Uzdot Attīstības un projektu nodaļai projekta “Mākslīgais futbola laukuma segums” atbalsta gadījumā, pēc apliecinošu dokumentu saņemšanas Limbažu novada pašvaldībā, sagatavot lēmuma projektu par līdzfinansējuma piešķiršanu, konkretizējot, no kādiem Limbažu novada pašvaldības budžeta līdzekļiem tas piešķirams.
3. Atbildīgo par lēmuma izpildi noteikt Limbažu novada pašvaldības Attīstības un projektu nodaļu.
4. Kontroli par lēmuma izpildi uzdot veikt Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

# 18.

**Par projekta "Ceļa posma Oltūži - veczemju klintis pārbūve" iekļaušanu budžetā**

Ziņo Sarma Kacara

2024. gada 25. aprīlī Limbažu novada dome pieņēma lēmumu Nr. 286 (protokols Nr. 7, 32.) “Par projekta “Ceļa posma Oltūži – Veczemju klintis pārbūve” sagatavošanu un iesniegšanu”.

Projekta “Ceļa posma Oltūži – Veczemju klintis pārbūve” (turpmāk – Projekts) ietvaros ceļam “Oltūži – Veczemju klintis” no autoceļa A1 2 km garumā plānots ieklāt dubultās virsmas segumu.

2024. gada 11. jūlijā Lauku atbalsta dienesta Ziemeļvidzemes reģionālā lauksaimniecības pārvalde (turpmāk – LAD) pieņēma lēmumu Nr. 09.6-11/24/540-e “Par projekta iesnieguma Nr.24-09-UL04-U31421.102-000003 apstiprināšanu”, kurā noteiktas projekta kopējās izmaksas 100 000 EUR, tai skaitā, attiecināmās izmaksas 96 820 EUR, no kurām publiskais Eiropas Jūrlietu, zvejniecības un akvakultūras fonda (turpmāk – EJZAF) finansējums ir 87 138 EUR. Projekta īstenošanai nepieciešams Limbažu novada pašvaldības līdzfinansējums 12 862 EUR.

Projekta īstenošanai pieejamais EJZAF finansējuma avanss 25 % apmērā jeb 21 784,50 EUR. Limbažu novada pašvaldībai jānodrošina atlikušā EJZAF finansējuma 75% jeb 65 353,50 EUR priekšfinansēšana.

Projekta īstenošanas termiņš ir 2025. gada 31. oktobris.

Projekta realizācijai 2024. gadā paredzēts izstrādāt būvprojektu, 2025. gadā tiks veikti būvdarbi.

Pamatojoties uz Pašvaldību likuma 4. panta pirmās daļas 2. punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu novada pašvaldības 2024. gada budžetā finansējumu projekta “Ceļa posma Oltūži – Veczemju klintis pārbūve” īstenošanai: ieņēmumi 21 754,50 EUR, izdevumi EKK 5200 – 21 754,50 EUR.
2. Uzdot Attīstības un projektu nodaļai, pēc iepirkumu procedūru veikšanas, sagatavot lēmumprojektu par līdzfinansējuma piešķiršanu, precizējot pašvaldības finansējuma apmēru un no kādiem līdzekļiem tas piešķirams.
3. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2024. gada budžetu””.
4. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
5. Kontroli par lēmuma izpildi uzdot veikt Limbažu novada pašvaldības izpilddirektoram.
6. Līdz domes sēdei precizēt lēmuma projektu un virzīt izskatīšanai Limbažu novada domes sēdē.

# 19.

**Par projekta "Atpūtas vietas izveide Skultes pagasta Mandegās" iekļaušanu budžetā**

Ziņo Sarma Kacara

2024. gada 21. februārī Limbažu novada dome pieņēma lēmumu Nr. 86 (protokols Nr. 2, 12.) “Par projekta “Atpūtas vietas izveide Skultes pagasta Mandegās” sagatavošanu un iesniegšanu”.

Projekta “Atpūtas vietas izveide Skultes pagasta Mandegās” (turpmāk – Projekts) ietvaros Skultes pagasta Mandegās paredzēts izveidot atpūtas vietu ar estrādi un pastaigu takām.

2024. gada 19. jūnijā Lauku atbalsta dienesta Ziemeļvidzemes reģionālā lauksaimniecības pārvalde (turpmāk – LAD) pieņēma lēmumu Nr. 09.6-11/24/461-e “Par projekta iesnieguma Nr.24-09-CL21-C0LA19.2201-000007 apstiprināšanu”, kurā noteiktas projekta kopējās izmaksas 30 000 EUR, no kurām publiskais Eiropas Lauksaimniecības fonda lauku attīstībai (turpmāk – ELFLA) finansējums ir 24 000 EUR. Projekta īstenošanai nepieciešams Limbažu novada pašvaldības līdzfinansējums 6 000 EUR.

Projekta īstenošanai pieejamais ELFLA finansējuma avanss 25 % apmērā jeb 6 000 EUR. Limbažu novada pašvaldībai jānodrošina atlikušā ELFLA finansējuma 75% jeb 18 000 EUR priekšfinansēšana.

Projekta īstenošanas termiņš ir 2025. gada 8. septembris.

Projekta realizācijai 2024. gadā paredzēts izstrādāt būvprojektu, 2025. gadā tiks veikti būvdarbi.

Pamatojoties uz Pašvaldību likuma 4. panta pirmās daļas 2. punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu novada pašvaldības 2024. gada budžetā finansējumu projekta “Atpūtas vietas izveide Skultes pagasta Mandegās” īstenošanai: ieņēmumi 6 000 EUR, izdevumi EKK 5200 – 6 000 EUR.
2. Uzdot Attīstības un projektu nodaļai, pēc iepirkumu procedūru veikšanas, sagatavot lēmumprojektu par līdzfinansējuma piešķiršanu, precizējot pašvaldības finansējuma apmēru un no kādiem līdzekļiem tas piešķirams.
3. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2024. gada budžetu””.
4. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
5. Kontroli par lēmuma izpildi uzdot veikt Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 20.

**Par grozījumiem Limbažu novada domes 2024. gada 25. aprīļa lēmumā Nr. 289 "Par projekta "Ceļa Sidrabiņi-Sēklīši pārbūve" sagatavošanu un iesniegšanu"**

Ziņo Sarma Kacara, debatēs piedalās Regīna Tamane

Limbažu novada pašvaldība, atbilstoši 2024. gada 25. aprīļa Limbažu novada domes lēmumam Nr.289 “Par projekta “Ceļa Sidrabiņi – Sēklīši pārbūve” sagatavošanu un iesniegšanu” (protokols Nr. 7, 35.), iesniedza projektu “Ceļa Sidrabiņi – Sēklīši pārbūve” (turpmāk – Projekts) biedrības „Jūrkante” izsludinātajā atklāta konkursa projektu iesniegumu pieņemšanas 2. kārtas Eiropas Jūrlietu, zvejniecības un akvakultūras fonda (EJZAF) pasākuma „Sabiedrības virzītas vietējās attīstības stratēģiju īstenošana” (U31421) rīcībā “Atbalsts vides resursu ilgtspējīgai izmantošanai un klimata pārmaiņu mazināšanai teritorijā””. Projekta kopējās izmaksas 400 000 EUR, no tām attiecināmās izmaksas 300 000 EUR, no kurām EJZAF finansējums 270 000 EUR, pašvaldības attiecināmo un neattiecināmo izmaksu līdzfinansējums 130 000 EUR.

2024. gada 25. jūnijā saņemta Lauku atbalsta dienesta Ziemeļvidzemes reģionālās lauksaimniecības pārvaldes (turpmāk – Pārvalde) 25.06.2024. vēstule Nr.24-09-UL04-U31421.102-000005 par pieejamo finansējumu projekta iesniegumam. Saskaņā ar vietējās rīcības grupas biedrības “Jūrkante” (turpmāk – VRG) 2024. gada 31. maija lēmumu Nr. SVVA\_35\_2024 par projekta atbilstību, Pārvalde lūdz informēt par gatavību īstenot projektu un sasniegt tajā norādīto mērķi, ja Projekta īstenošanai pieejamais publiskais finansējums ir 195 000 EUR un precizēt Projekta attiecināmo izmaksu pozīcijas.

Pamatojoties uz Pašvaldību likuma 4. panta pirmās daļas 3. punktu un 5. pantu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Veikt grozījumus Limbažu novada domes 2024. gada 25. aprīļa lēmumā Nr. 289 (protokols Nr.7, 35.):
   1. izteikt 2. punktu šādā redakcijā:

“2. Noteikt projekta kopējās izmaksas 400 000 EUR, no tām attiecināmās izmaksas 300 000 EUR, no kurām EJZAF finansējums 195 000 EUR, pašvaldības attiecināmo un neattiecināmo izmaksu līdzfinansējums 205 000 EUR.”

1. Lēmuma projektu virzīt izskatīšanai Limbažu novada domes sēdē.

# 21.

**Par grozījumiem Limbažu novada domes 2024. gada 21. februāra lēmumā Nr. 87 "Par projekta "Kapsētu digitalizācija" sagatavošanu un iesniegšanu"**

Ziņo Sarma Kacara, debatēs piedalās Dagnis Straubergs, Māris Beļaunieks

Limbažu novada pašvaldība, atbilstoši 2024. gada 21. februāra Limbažu novada domes lēmumam Nr.87 “Par projekta “Kapsētu digitalizācija” sagatavošanu un iesniegšanu” (protokols Nr. 4, 13.), iesniedza projektu “Kapsētu digitalizācija” (turpmāk – Projekts) biedrības „Jūrkante” izsludinātajā atklāta konkursa projektu iesniegumu pieņemšanas 1. kārtas Eiropas Lauku fonda lauku attīstībai (ELFLA) intervences „Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” (LA19) aktivitātē “Kopienu spēcinošas un vietas attīstību sekmējošas iniciatīvas”. Projekta kopējās attiecināmās izmaksas 25 000 EUR, no tām ELFLA finansējums 20 000 EUR, pašvaldības līdzfinansējums 5 000 EUR.

Saskaņā ar vietējās rīcības grupas biedrības “Jūrkante” (turpmāk – VRG) 2024. gada 30. aprīļa lēmumu Nr. SVVA\_14\_2024 par projekta atbilstību, projektam pieejamais publiskais finansējums 13 247,53 EUR. Limbažu novada pašvaldībai jāinformē Lauku atbalsta dienests par gatavību īstenot projektu un sasniegt tajā norādīto mērķi, ja Projekta īstenošanai pieejamais publiskais finansējums ir 13 247,53 EUR.

Pamatojoties uz Pašvaldību likuma 4. panta pirmās daļas 3. punktu un 5. pantu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Veikt grozījumus Limbažu novada domes 2024. gada 21. februāra lēmumā Nr. 87 (protokols Nr.4, 13.):
   1. izteikt 2. punktu šādā redakcijā:

“2. Noteikt projekta kopējās izmaksas 25 000 EUR, no tām attiecināmās izmaksas 21 392,80 EUR, no kurām ELFLA finansējums 13 247,53 EUR, pašvaldības attiecināmo un neattiecināmo izmaksu līdzfinansējums 11 752,47 EUR.”

1. Lēmuma projektu virzīt izskatīšanai Limbažu novada domes sēdē.

# 22.

**Par finansējuma piešķiršanu Veco ļaužu mītnei “Sprīdīši” ūdens sistēmas izbūvei, atdzelžošanas iekārtas uzstādīšanai**

Ziņo Gunita Bisniece

Limbažu novada pašvaldības Veco ļaužu mītnes “Sprīdīši” direktore informē, ka nepieciešams piešķirt finansējumu atdzelžošanas iekārtas izbūvei, sakarā ar sistēmas uzstādīšanu, jo iestādē vecā ūdens sistēma nokalpojusi, un pēc Latvijas Republikas Ministra kabineta noteikumiem Nr.547 “Dzeramā ūdens obligātās nekaitīguma un kvalitātes prasības, monitoringa un kontroles kārtība ” (26.09.2023.) prasībām. Pēc testēšanas pārskata, ka tika veikts aprīlī ir paaugstināta dzelzs koncentrācija 5x vairāk un koliforniju klātbūtne, kas var norādīt uz neatbilstošu ūdens apstrādi, iespējama bioplēves veidošanos vai piesārņojumu ar nepiederīgām vielām ūdens sadales sistēmā.

P/I Veco ļaužu mītne “Sprīdīši” 2024. gada 17. jūnijā atkārtoti izsludināja cenu aptauju par Kanalizācijas sistēmas izbūvi pansionātā “Sprīdīši”, adrese “Mazsprīdīši”, Salacgrīvas pagasts, Limbažu novads, LV-4054. Noteiktā termiņā tika saņemti divu pretendentu piedāvājumi, kā rezultātā atbilstoši Limbažu novada pašvaldības 2022. gada 27. janvāra iekšējo noteikumu Nr.1 “Noteikumi par iepirkumu organizēšanas kārtību Limbažu novada pašvaldībā” 28. punktu piedāvājums ar viszemāko cenu tika saņemts no SIA “ALANDMA”, piedāvātā cena ar PVN sastāda EUR 5743,83 (pieci tūkstoši septiņi simti četrdesmit trīs eiro un 83 centi).

Iepazinusies ar informāciju, pamatojoties uz Pašvaldību likuma 4. panta pirmās daļas 9. punktu, ceturto daļu, 10. panta pirmās daļas ievaddaļu un likuma „Par pašvaldību budžetiem” 30. pantu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Piešķirt finansējumu EUR 5743,83 (pieci tūkstoši septiņi simti četrdesmit trīs eiro un 83 centi) Veco ļaužu mītnei “Sprīdīši” ūdens atdzelžošanas sistēmas uzstādīšanai no Limbažu novada pašvaldības nesadalītā naudas atlikuma.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2024. gada budžetu”.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par finansējuma izlietošanu paredzētiem mērķiem noteikt Veco ļaužu mītnes “Sprīdīši” direktori Gunitu Bisnieci.
5. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
6. Lēmuma projektu virzīt izskatīšanai Limbažu novada domes sēdē.

# 23.

**Par pasākuma “Latvijas senioru koru svētki” piešķirtā finansējuma mērķa maiņu un finansējuma piešķiršanu vēja rādītāja "800+1" izgatavošanai un uzstādīšanai**

Ziņo Evija Keisele

Limbažu novada Kultūras pārvaldes pasākumu budžetā tika piešķirts finansējums pasākumam Latvijas senioru koru svētki 15000 EUR apmērā. Īstenojot pasākumu Latvijas senioru koru svētki izveidojies līdzekļu ietaupījums 3263 EUR apmērā.

Lūdzam neizlietoto naudas atlikumu atgriezt Limbažu novada pašvaldības nesadalīto līdzekļu atlikumā un piešķirt līdzekļus 3200 EUR apmērā Vēja rādītāja “800+1” izgatavošanai un uzstādīšanai.

Pamatojoties uz Pašvaldību likuma 10. panta pirmās daļas 21. punktu, likuma “Par pašvaldību budžetiem” 30. pantu, **atklāti balsojot: PAR** – 6 deputāti (Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, nebalso deputāts Valdis Možvillo, komiteja **NOLEMJ:**

1. Atgriezt Limbažu novada pašvaldības nesadalītajā naudas atlikumā pasākumam “Latvijas senioru koru svētki” neizlietos līdzekļus 3263 EUR (trīs tūkstoši divi simti sešdesmit trīs eiro, 00 centi) apmērā.
2. Piešķirt Limbažu novada Kultūras pārvaldei līdzekļus 3200 EUR (trīs tūkstoši divi simti eiro) apmērā Vēja rādītāja “800+1” izgatavošanai un uzstādīšanai no Limbažu novada pašvaldības nesadalītā naudas atlikuma.
3. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2024. gada budžetu”.
4. Atbildīgos par finansējuma novirzīšanu noteikt Finanšu un ekonomikas nodaļas ekonomistus.
5. Atbildīgo par lēmuma izpildi noteikt Limbažu novada Kultūras pārvaldes vadītāju Eviju Keiseli.
6. Kontroli par lēmuma izpildi uzdot veikt Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

# 24.

**Par Limbažu novada bibliotēku maksas pakalpojumu izcenojumu apstiprināšanu**

Ziņo Elīna Lilenblate

Iepazinusies ar Limbažu novada pašvaldības Limbažu novada Galvenās bibliotēkas direktores Elīnas Lilenblates informāciju par vienoto Limbažu novada bibliotēku maksas pakalpojumu izcenojumu apstiprināšanu, pamatojoties uz 28.10.2021. Limbažu novada pašvaldības noteikumu "Limbažu novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un izcenojumu apstiprināšanas kārtība" un Pašvaldību likuma 10.panta otrās daļas 2.punkta d) apakšpunktu, **atklāti balsojot: PAR** – 6 deputāti (Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, nebalso deputāts Valdis Možvillo, komiteja **NOLEMJ:**

1. Apstiprināt Limbažu novada bibliotēku maksas pakalpojumu izcenojumus (1.pielikums), sākot ar 2024. gada 1. augustu.
2. Noteikt, ka ar 2024. gada 1. augustu spēku zaudē:
   1. Limbažu novada domes 2020. gada 26. marta sēdes lēmums „Par Limbažu Galvenās bibliotēkas maksas pakalpojumu izcenojumiem” (protokols Nr. 8, 34.§);
   2. Salacgrīvas novada domes 2021. gada 29. jūnija sēdes lēmums “Par Salacgrīvas novada bibliotēkas sniegto pakalpojumu maksas apstiprināšanu” (protokols Nr. 8, 17§) ;
   3. Alojas novada domes 2019. gada 19. decembra sēdes lēmums “Par Alojas pilsētas bibliotēkas maksas pakalpojumu apstiprināšanu” (protokols Nr. 25, 5§);
   4. Alojas novada domes 2020. gada 26. marta sēdes lēmums “Par Staiceles pilsētas bibliotēkas lietošanas noteikumu apstiprināšanu” (protokols Nr. 6, 6§);
   5. Alojas novada domes 2021. gada 29. aprīļa sēdes lēmums “Par Brīvzemnieku pagasta Puikules bibliotēkas lietošanas noteikumu apstiprināšanu” (protokols Nr. 6, 13§);
   6. Alojas novada domes 2021. gada 29. aprīļa sēdes lēmums “Par Braslavas pagasta Vilzēnu bibliotēkas lietošanas noteikumu apstiprināšanu” (protokols Nr. 6, 14§).
3. Atbildīgo par lēmuma izpildi noteikt Limbažu novada Galvenās bibliotēkas direktori E. Lilenblati.
4. Kontroli par lēmuma izpildi uzdot Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

# 25.

**Par izmaiņām Limbažu novada pašvaldības iestāžu darbinieku amatu klasificēšanas apkopojumā**

Ziņo Sandra Smiltniece, debatēs piedalās Artis Ārgalis

Saskaņā ar Skultes pagasta pakalpojumu sniegšanas centra vadītāja A. Liniņa iesniegumu, nepieciešams veikt izmaiņas Limbažu novada pašvaldības iestāžu amatu klasificēšanas apkopojumā (apstiprināts ar Limbažu novada domes 23.11.2023. lēmumu Nr. 1042 (protokols Nr.14, 113.)).

Ņemot vērā augstāk minēto un saskaņā ar Valsts pārvaldes iekārtas likuma 10. panta desmito daļu, Valsts un pašvaldību institūciju amatpersonu un darbinieku atlīdzības likuma 7. pantu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Veikt izmaiņasLimbažu novada domes 23.11.2023. lēmuma Nr. 1042 "Par Limbažu novada pašvaldības iestāžu amatu klasificēšanas apkopojuma apstiprināšanu" **5. pielikumā** “Limbažu novada pašvaldības iestāžu amatu klasificēšanas apkopojums PIRMSSKOLAS IZGLĪTĪBAS IESTĀDES”, sadaļā **Skultes pirmsskolas izglītības iestāde “Aģupīte”** svītrot amata vietu 3. punktā:

|  |  |  |  |  |  |  |
| --- | --- | --- | --- | --- | --- | --- |
| Nr. p.  k. | Amata nosaukums | Profesiju klasifikators | Saime (apakšsaime), līmenis | Mēnešalgu grupa | Vienādo amatu skaits | Piezīmes |
| 3. | ~~Sētnieks~~ | ~~9613 01~~ | ~~16., I~~ | ~~1~~ | ~~1~~ | Svītrot un pārcelt 1 slodzi uz Skultes pagasta pakalpojumu sniegšanas centru |

1. Veikt izmaiņasLimbažu novada domes 23.11.2023. lēmuma Nr. 1042 "Par Limbažu novada pašvaldības iestāžu amatu klasificēšanas apkopojuma apstiprināšanu" **11. pielikuma** “Limbažu novada pašvaldības iestāžu amatu klasificēšanas apkopojums APVIENĪBU PĀRVALDES” sadaļā **Skultes pagasta pakalpojumu sniegšanas centrs**:
   1. palielināt vienādo amatu skaitu 6. punktā no 1 uz 2 amata vienībām;
   2. izteikt 6. punktu šādā redakcijā:

|  |  |  |  |  |  |  |
| --- | --- | --- | --- | --- | --- | --- |
| Nr. p.  k. | Amata nosaukums | Profesiju klasifikators | Saime (apakšsaime), līmenis | Mēnešalgu grupa | Vienādo amatu skaits | Piezīmes |
| 6. | Sētnieks | 9613 01 | 16., I | 1 | 2 | Palielināt amata vietu skaitu no 1 uz 2, pārcelts no Skultes pirmsskolas izglītības iestādes “Aģupīte” |

1. Noteikt, ka lēmums stājas spēkā ar 2024. gada 1. augustu.
2. Atbildīgie par lēmuma izpildi Skultes pirmsskolas izglītības iestādes “Aģupīte” vadītāja, Skultes pagasta pakalpojumu sniegšanas centra vadītājs, Limbažu apvienības pārvaldes vadītājs.
3. Kontroli par lēmuma izpildi uzdot Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

Limbažu novada pašvaldības izpilddirektors A. Ārgalis informē, ka uz domes sēdi lēmuma projekts tiks papildināts ar izmaiņām par vienas amata vietas svītrošanu.

# 26.

**Par aizņēmumu no Valsts kases Limbažu novada pašvaldības iekšējās drošības investīciju projekta “Operatīvie transportlīdzekļi Limbažu novada pašvaldības policijai” īstenošanai**

Ziņo Raivis Galītis

Likuma “Par valsts budžetu 2024. gadam un budžeta ietvaru 2024., 2025. un 2026. gadam” 36. panta otrās daļas 9. punkta “c” apakšpunkts nosaka, ka pašvaldības var saņemt valsts budžeta aizdevumus iekšējās drošības investīciju projektu īstenošanai - policijas infrastruktūras izveidei un uzlabošanai, ievērojot nosacījumu, ka ir sniegts Vides aizsardzības un reģionālās attīstības ministrijas (turpmāk - VARAM) pozitīvs atzinums par projekta atbilstību pašvaldības attīstības programmai un projekta nepieciešamību pašvaldības autonomās funkcijas ilgtspējīgai nodrošināšanai.

Investīciju projekta pieteikums VARAM ir jāiesniedz līdz 2024. gada 1. augustam. Investīciju projektā pašvaldības budžeta līdzfinansējums nedrīkst būt mazāks par 15 procentiem no investīciju projekta kopējām izmaksām, un valsts budžeta aizņēmuma apmērs nedrīkst būt lielāks par 85 procentiem no kopējām investīciju projekta izmaksām, kā arī investīciju projekta īstenošana ir jāuzsāk 2024. gadā.

Limbažu novada pašvaldības 2024. gada 4. martā saņēma Vides aizsardzības un reģionālās attīstības ministrijas vēstuli Nr. 1-13/1400 par valsts budžeta aizdevumiem pašvaldību iekšējās drošības investīciju projektu īstenošanai - policijas infrastruktūras izveidei un uzlabošanai, kurā aicināja pašvaldības izvērtēt šāda projekta īstenošanu savā administratīva teritorijā.

2024. gada 13. martā Limbažu novada pašvaldības Projektu uzraudzības komisija nolēma iekļaut Limbažu novada investīciju plānā 2024. - 2026. gadam trīs operatīvo transportlīdzekļu iegādi Limbažu novada pašvaldības policijas vajadzībām.

Limbažu novada pašvaldības 2024. gada 28. marta domes sēdē tika pieņemts lēmums Nr. 176 “Par Limbažu novada pašvaldības Attīstības programmas 2022. - 2028. gadam aktualizētā Investīciju plāna 2024. - 2026. gadam apstiprināšanu” (protokols Nr.6), investīciju plānā iekļaujot 83.rindu: “Trīs operatīvo transportlīdzekļu iegāde”.

2024. gada 24. maijā Limbažu novada pašvaldības Iepirkumu komisija izsludināja atklātu konkursu “Transporta līdzekļu piegāde un aprīkošana Limbažu novada pašvaldības policijas vajadzībām”, iepirkuma identifikācijas Nr. LNP 2024/54.

2024. gada 11. jūlijā Limbažu novada pašvaldības Iepirkumu komisija pieņēma lēmumu ieteikt Limbažu novada pašvaldībai slēgt līgumu atklātā konkursā “Transporta līdzekļu piegāde un aprīkošana Limbažu novada pašvaldības policijas vajadzībām”, iepirkuma identifikācijas Nr. LNP 2024/54, ar SIA “Mūsa Motors Rīga”, vien. reģ. Nr. 40003161493, par kopējo līgumcenu 160 911,00 EUR (viens simts sešdesmit tūkstoši deviņi simti vienpadsmit eiro un 00 centi) bez PVN, pēc finansējuma piešķiršanas pašvaldības domes sēdē.

Ņemot vērā iepriekš minēto, pamatojoties uz Pašvaldību likuma 4. panta pirmās daļas 14. punktu, 10. panta pirmās daļas 17. punktu, Likuma par budžetu un finanšu vadību 41. panta piekto daļu, likuma “Par valsts budžetu 2024. gadam un budžeta ietvaru 2024., 2025. un 2026. gadam” 36. panta otrās daļas 9. punktu un Ministru kabineta 2019. gada 10. decembra noteikumu Nr. 590 “Noteikumi par pašvaldību aizņēmumiem un galvojumiem” 5. punktu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Pieprasīt aizņēmumu no Valsts kases Limbažu novada pašvaldības iekšējās drošības investīciju projekta “Operatīvie transportlīdzekļi Limbažu novada pašvaldības policijai” īstenošanai 165 496,00 EUR (viens simts sešdesmit pieci tūkstoši četri simti deviņdesmit seši eiro, 00 eiro centi) apmērā ar Valsts kases noteikto kredītprocentu likmi, atlikto pamatsummas maksājumu līdz 2025. gada 1. janvārim un atmaksas termiņu 5 (pieci) gadi.
2. Aizņēmuma atmaksu garantēt no pašvaldības pamatbudžeta līdzekļiem.
3. Pašvaldības līdzfinansējumu 15%, kas sastāda 29 206,31 EUR (divdesmit deviņi tūkstoši divi simti seši eiro, 31 eiro cents), nodrošināt no Limbažu novada pašvaldības 2024. gada budžeta līdzekļiem neparedzētiem gadījumiem.
4. Uzdot Centrālās pārvaldes Finanšu un ekonomikas nodaļai sagatavot aizņēmuma saņemšanai nepieciešamos dokumentus atbilstoši Ministru kabineta 2019. gada 10. decembra noteikumu Nr. 590 “Noteikumi par pašvaldību aizņēmumiem un galvojumiem” 5. punkta nosacījumiem. Sagatavotos dokumentus iesniegt Pašvaldību aizņēmumu un galvojumu kontroles un pārraudzības padomē līdz 2024. gada 1. septembrim.
5. Uzdot Centrālās pārvaldes Attīstības un projektu nodaļai sagatavot un iesniegt līdz 2024. gada 1. augustam Vides aizsardzības un reģionālās attīstības ministrijā iekšējās drošības investīciju projekta “Operatīvie transportlīdzekļi Limbažu novada pašvaldības policijai” pieteikumu.
6. Atbildīgo par plānotā kredīta iekļaušanu Limbažu novada pašvaldības 2024. gada budžetā noteikt Centrālās pārvaldes Finanšu un ekonomikas nodaļu.
7. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
8. Lēmuma projektu virzīt izskatīšanai Limbažu novada domes sēdē.

# 27.

**Par papildus finansējuma piešķiršanu Skultes pirmsskolas izglītības iestādes “Aģupīte” bāzes budžetā**

Ziņo Maija Siliņa

Skultes pirmsskolas izglītības iestādes “Aģupīte” vadītāja informē par papildus finansējuma nepieciešamību iestādes budžetā 3763 EUR apmērā. Papildus finansējums nepieciešams parketa grīdas apkopei un atjaunošanai 2190 EUR apmērā un iestādes galvenās ieejas kāpņu remontam 1573 EUR apmērā.

Ņemot vērā iepriekš minēto un pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 21. punktu, likuma “Par pašvaldību budžetiem” 30. pantu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Piešķirt Skultes pirmsskolas izglītības iestādei “Aģupīte” papildus finansējumu neatliekamo remontdarbu veikšanai 3763 EUR (trīs tūkstoši septiņi simti sešdesmit trīs eiro) apmērā no Limbažu novada pašvaldības līdzekļiem neparedzētiem gadījumiem.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2024. gada budžetu”.
3. Atbildīgo par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par finansējuma izlietošanu paredzētiem mērķiem noteikt Skultes pirmsskolas izglītības iestādes “Aģupīte” vadītāju.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 28.

**Par Limbažu novada pašvaldības aģentūras "LAUTA" inventāra, pamatlīdzekļu nodošanu Limbažu novada pašvaldības Centrālās pārvaldes Attīstības un projektu nodaļas un Alojas apvienības pārvaldes uzskaitē, budžeta līdzekļu pārcelšanu**

Ziņo Aiga Briede

Saskaņā ar Limbažu novada domes 2024. gada 25. aprīļa sēdes lēmumu Nr. 258 “Par Limbažu novada pašvaldības domes saistošo noteikumu “Limbažu novada pašvaldības aģentūras "LAUTA" nolikums” apstiprināšanu”(protokols Nr.7, 4.), pašvaldības aģentūras “LAUTA” kompetencē vairs neietilpst plašākā apmērā attīstīt uzņēmējdarbību pašvaldības administratīvajā teritorijā, sašaurinot atbildības jomu un saglabājot kompetenci vienīgi par tūrisma komercdarbību. Līdz ar minēto saistošo noteikumu apstiprināšanu, pašvaldības aģentūras “LAUTA” sastāvā vairs neietilpst Alojas uzņēmējdarbības atbalsta centrs “Sala”. Tā kā pašvaldības aģentūras "LAUTA" bilancē joprojām ir inventārs un pamatlīdzekļi, kas tika izmantotiAlojas uzņēmējdarbības atbalsta centra “Sala” darbības nodrošināšanai, tie attiecīgi nododami Alojas apvienības pārvaldei, kas īstenos ēkas Liepu iela 3, Ungurpils, Alojas pagasts, Limbažu novads apsaimniekošanu un Centrālās pārvaldes Attīstības un projektu nodaļai, kas īstenos komercdarbības atbalsta funkciju Limbažu novadā.

Pamatojoties uz Pašvaldību likuma 4. panta pirmās daļas 20. punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 5 deputāti (Māris Beļaunieks, Dāvis Melnalksnis, Rūdolfs Pelēkais, Dagnis Straubergs, Regīna Tamane), **PRET –** deputāts Valdis Možvillo, **ATTURAS –** deputāts Aigars Legzdiņš, komiteja **NOLEMJ:**

1. Izslēgt no Limbažu novada pašvaldības aģentūras “LAUTA” bilances nodotLimbažu novada pašvaldībai (Centrālajai pārvaldes Attīstības un projektu nodaļai) Limbažu novada pašvaldības aģentūras “LAUTA” bilancē esošos pamatlīdzekļus un inventāru:
   1. pamatlīdzekļus:

|  |  |  |  |  |  |  |
| --- | --- | --- | --- | --- | --- | --- |
| **Pamatlīdzekļa**  **numurs** | **Nosaukums** | **Bilances konta kods** | **Skaits** | **Uzskaites vērtība** | **Atlikusī vērtība** | **Piezīmes** |
| PL-020016 | Portatīvais dators Dell Latitude 3510 15.6 | 1238 | 1 | 1173,70 | 645,58 | Attīstības un projektu nodaļas Uzņēmējdarbības attīstības speciālists |
| PL-01630 | Tirdzniecības lete 3400\*1000\*600 | 1239 | 1 | 459,80 | 99,32 |  |
| PL-01631 | Sienas plaukts 1600\*4000\*320 | 1239 | 1 | 532,40 | 115,28 |
| PL-01632 | Skapis zem plaukta 4000\*800\*450 | 1239 | 1 | 435,60 | 94,38 |

* 1. inventāru:

| **Nom. Kods** | **Nom. Nosaukums** | **Mērv.** | **Uzskaites daudzums** | **Piezīmes** |
| --- | --- | --- | --- | --- |
| IP-001981 | Austiņas | gab. | 1 |  |
| IP-002288 | Datorpeles paliktnis | gab. | 1 |  |
| IP-002745 | Lineāls | gab. | 1 | Lineāls 30cm, metāla 0.7mm |
| IP-002745 | Lineāls | gab. | 1 | Lineāls 30cm, caurspīdīgs |
| IP-003534 | Zibatmiņa USB | gab. | 1 |  |
| INV041173 | Galda organizators | gab. | 1 |  |
| INV041040 | Monitors | gab. | 1 |  |
| INV041053 | Statīvs | gab. | 1 |  |
| INV041054 | Statīvs | gab. | 1 |  |
| INV041055 | Statīvs | gab. | 1 |  |
| INV041198 | Šķēres | gab. | 1 |  |
| INV000614 | Krēsls | gab. | 1 |  |
| IP-00061 | ID karšu lasītājs | gab. | 1 |  |

1. Izslēgt no Limbažu novada pašvaldības aģentūras “LAUTA” bilances nodotLimbažu novada pašvaldībai (Alojas apvienības pārvaldei) Limbažu novada pašvaldības aģentūras “LAUTA” bilancē esošos pamatlīdzekļus un inventāru saskaņā ar inventāra un pamatlīdzekļu sarakstiem (pielikumi Nr.1, Nr.2, Nr.3 un Nr.4).
2. Pārvirzīt no Limbažu novada pašvaldības aģentūras “LAUTA” budžeta Alojas uzņēmējdarbības atbalsta centra “Sala” darbības nodrošināšanai paredzētos budžeta līdzekļus:
   1. Attīstības un projektu nodaļai 10251 EUR (desmit tūkstoši divi simti piecdesmit viens eiro) apmērā, uzņēmējdarbības attīstības speciālistes darbības nodrošināšanai paredzēto finansējumu;
   2. Alojas apvienības pārvaldei, 17997 EUR (septiņpadsmit tūkstoši deviņi simti deviņdesmit septiņi eiro) apmērā ēkas Liepu iela 3, Ungurpils, Alojas pagasts, Limbažu novads apsaimniekošanas izdevumiem paredzēto finansējumu.
3. Pārvirzīt no Limbažu novada pašvaldības aģentūras “LAUTA” biznesa ideju konkursa “Uzņēmējdarbības uzsākšanai Limbažu novadā” atlikušo finansējumu 10000 EUR (desmit tūkstoši eiro) apmērā uz Attīstības un projektu nodaļas budžetu.
4. Lēmumā minētās izmaiņas iekļaut jūlija Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2024. gada budžetu”.
5. Atbildīgos par finansējuma izmaiņu iekļaušanu budžetā noteikt Finanšu un ekonomikas nodaļas ekonomistus.
6. Atbildīgie par lēmuma izpildi Limbažu novada pašvaldības aģentūras “LAUTA” direktora pienākumu izpildītājs, Centrālās pārvaldes Attīstības un projektu nodaļas vadītājs un Alojas apvienības pārvaldes vadītājs, Finanšu un ekonomikas nodaļas vadītāja.
7. Kontroli par lēmuma izpildi uzdot Limbažu novada pašvaldības izpilddirektoram.
8. Lēmuma projektu virzīt izskatīšanai Limbažu novada domes sēdē.

# 29.

**Par Limbažu novada pašvaldības Alojas apvienības pārvaldes iznomājamo telpu maksas pakalpojumu izcenojumu apstiprināšanu**

Ziņo Iveta Pēkšēna

Atbilstoši Limbažu novada domes 23.11.2023. sēdes lēmumam Nr. 1033 (protokols Nr.14, 104.) “Alojas apvienības pārvaldes nolikuma” 11.2. punktam, kurā noteikts, ka *pārvalde savas kompetences un pilnvaru ietvaros pārrauga un organizē Alojas pilsētas un Alojas pagasta, Staiceles pilsētas un Staiceles pagasta, Braslavas pagasta, Brīvzemnieku pagasta teritorijā esošā Pašvaldības nekustamā īpašuma (t.sk., pilsētas un pagastu teritorijās esošo pašvaldības iestāžu ēku, būvju, ceļu u.c. objektu),* nepieciešams apstiprināt iznomājamo telpu, kas atrodas “Sala”, Liepu ielā 3, Ungurpilī, Alojas pagastā, Limbažu novadā, maksas pakalpojumu izcenojumus.

Iepazīstoties ar informāciju par Limbažu novada pašvaldības Alojas apvienības pārvaldes iznomājamām telpām Liepu ielā 3, Ungurpilī, Alojas pagastā, Limbažu novadā maksas pakalpojumiem, pamatojoties uz 28.10.2021. Limbažu novada pašvaldības noteikumu "Limbažu novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un izcenojumu apstiprināšanas kārtība" un Pašvaldību likuma 10.panta otrās daļas 2.punkta d) apakšpunktu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada pašvaldības Alojas apvienības pārvaldes iznomājamo telpu pēc adreses Liepu ielā 3, Ungurpilī, Alojas pagastā, Limbažu novadā, maksas pakalpojumu izcenojumus (1.pielikums), sākot ar 2024. gada 1. augustu.
2. Atbildīgo par lēmuma izpildi noteikt Limbažu novada pašvaldības Alojas apvienības pārvaldes vadītāju R. Būdu.
3. Kontroli par lēmuma izpildi uzdot Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

# 30.

**Par grozījumiem** **Limbažu novada domes 25.01.2024. lēmumā Nr. 31 “Par Limbažu novada pašvaldības 2024.gada kultūras, sporta pasākumu projektu”**

Ziņo Sabīne Stūre

Saskaņā ar Limbažu novada domes 2024. gada 25. aprīļa sēdes lēmumu Nr. 258 “Par Limbažu novada pašvaldības domes saistošo noteikumu “Limbažu novada pašvaldības aģentūras "LAUTA" nolikums” apstiprināšanu” (protokols Nr.7, 4.), pašvaldības aģentūras “LAUTA” kompetencē vairs neietilpst plašākā apmērā attīstīt uzņēmējdarbību pašvaldības administratīvajā teritorijā, sašaurinot atbildības jomu un saglabājot kompetenci vienīgi par tūrisma komercdarbību. Līdz ar minēto saistošo noteikumu apstiprināšanu, pašvaldības aģentūras “LAUTA” sastāvā vairs neietilpst Alojas uzņēmējdarbības atbalsta centrs “Sala”. Savukārt ar 2024. gada 28. marta Limbažu novada domes lēmumu Nr. 248 “Par grozījumiem Limbažu novada pašvaldības iestāžu amatu klasificēšanas apkopojumā”, Alojas uzņēmējdarbības centra “Sala” vadītāja amata vieta tika pārcelta uz Attīstības un projektu nodaļu. Ņemot vērā iepriekš minēto, Alojas uzņēmējdarbības atbalsta centra “Sala” budžetā plānoto un vēl nerealizēto pasākumu finansējumu nepieciešams pārcelt uz Attīstības un projektu nodaļu un Alojas apvienības pārvaldi, veicot grozījumus 2024. gada 25. janvāra lēmumā Nr. 31 “Par Limbažu novada pašvaldības 2024.gada kultūras, sporta pasākumu projektu”.

2024. gada kultūras, sporta pasākumu projektā noteiktais finanšu apjoms paliek nemainīgs.

Pamatojoties uz Pašvaldību likuma 4. panta pirmās daļas 5. punktu, 10. panta pirmās daļas ievaddaļu, likuma “Par pašvaldību budžetiem” 30. pantu, **atklāti balsojot: PAR** – 7 deputāti (Māris Beļaunieks, Aigars Legzdiņš, Dāvis Melnalksnis, Valdis Možvillo, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, komiteja **NOLEMJ:**

1. Veikt grozījumus Limbažu novada domes 2024. gada 25. janvāra lēmumā Nr. 31 “Par Limbažu novada pašvaldības 2024.gada kultūras, sporta pasākumu projektu”, izsakot lēmuma pielikumu jaunā redakcijā, nemainot plānoto ieņēmumu, izdevumu un pašvaldības finansējuma kopsummas.
2. Atbildīgos par lēmuma izpildi noteikti Centrālās pārvaldes Attīstības un projektu nodaļas vadītāju un Alojas apvienības pārvaldes vadītāju.
3. Atbildīgo par Limbažu novada pašvaldības 2024. gada kultūras, sporta pasākumu projekta finansējuma grozījumu iekļaušanu budžetā noteikt Limbažu novada pašvaldības Finanšu un ekonomikas nodaļu.
4. Kontroli par lēmuma izpildi uzdot Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

# 31.

**Informācijas**

-

Sēdi slēdz plkst. 15:25

Sēdes vadītājs D. Straubergs

Sēdes protokoliste D. Tauriņa